Näin tilaan orkesterin juhliimme:

Elämän isoihin ja pienempiinkin hetkiin tilataan usein elävää musiikkia. Suomessa toimii paljon osa-aikaisia, sekä täysin ammatikseen musiikkia tekeviä muusikoita. Orkesterivalikoima on kirjavaa, laidasta laitaan löytyy, varmasti sinunkin tilaisuuteesi sopiva kokoonpano.

Se että muusikot eivät elä soittamalla tai heillä on päivätyö ei tarkoita sitä, etteikö orkesteri olisi ammattitaitoinen. Suomessa on kumminkin vain kourallinen täysin musiikilla eläviä muusikoita ja useimmat meistä tekevät musiikkia ”puoliammattilaisina”, päivätyön ohella.

Tämä teksti on koottu muutaman yhteistyössä toimivan orkesterin voimin auttamaan teitä toimimaan bändien kanssa, sekä meitä työssämme. Vaikka teemme samaa työtä ja myymme keikkoja samoille asiakasryhmille, ei se tarkoita sitä, että kisailisimme keskenämme. Meillä on erittain hyvä yhteishenki, ohjaamme ajoittain toisillemme keikkoja, joita emme voi itse hoitaa. Ringissämme on sen verran muusikoita, että aina on joku vapaana.

1. Varmista että orkesteri soittaa sen tyylistä musiikkia jota haluat juhlissasi kuulla.

    * Kysele minkä tyylistä ohjelmistoa heillä on. Monilla orkestereilla on webbisivut, joista tyylilaji yleensä selviää . Joillakin orkestereilla saattaa olla myös erittäin laaja ohjelmisto, jolla voi soittaa useamman tyylisiä juhlia.
    * Hääkeikkoihin kuuluu 'automaattisena toivekappaleena' häävalssi, jonka Jammarit varautuu treenaamaan, mutta muut toiveet täytyy sopia erikseen.
    * Orkesteri ei ole jukeboksi tai Karaoke soitin.
    * Toivekappaleista: Kun toivot jonkin kappaleen joka ei ole orkesterin ohjelmistossa, olisi erittäin suotavaa yrittää hankkia heille siitä nuotit. Mikäli nuotteja joutuu etsimään, se teettää lisätyötä. Joskus, kun nuotteja ei kertakaikkiaan löydy, olemme joutuneet kirjoittamaan ne suoraan levyltä ts. käsin korvakuulolta. Tämä on työlästä ja aikaa vievää puuhaa, korvauksesta pitää sopia erikseen.

2. Varaus / Tilaus

    * Sovi hinta tarkkaan, eikä mutu tuntumalla. Hinnat pyörii tällä hetkellä (2005) 500-900 eur paikkeilla / ilta riippuen orkesterista ja sen kokoonpanosta
    * Muista että myös matka vaikuttaa asiaan.
    * Muista, että halvin ei ole välttämättä paras. Valitettavin tilanne on niillä asiakkailla joiden "varma sovittu edullinen tilaus" oli peruttu viimetingassa koska orkesteri oli saanut "paremman diilin". Tällainen toiminta on epäeettistä orkestereiden suunnalta. Toisaalta joillakin orkestereilla voi olla sopimus ohjelmatoimiston kanssa, joka 'pakottaa' bändin tekemään ohjelmatoimiston keikat ensisijaisesti, vaikka bändi olisikin itse sopinut aikaisemmin keikkaa muualle. Meidän periaatteenamme on pitää kiinni mistä on sovittu. Järjestely sopii myös ohjelmatoimistollemme.
    * Sovi maksutapa etukäteen. Yleensä maksu on paikan päällä.
    * Sovi lisäsettien hinnat myöskin etukäteen, ettei tule epäselvyyksiä.
    * Sähköpostilla lähetetty vahvistus on riittävä. Siitä näkyy lähettäjän ja vastottajan yhteystiedot, sovittu aika/paikka sekä hinta/yhteystiedot
    * Suullinenkin vahvistus on sitova, mutta riitatilanteesa hankala näyttää toteen.
    * Muista perua tilaus heti jos niin sattuu käymään. Viim. 30pv ennen tilausta. Alle kuukauden peruutuksista joutuu maksamaan peruutusmaksun, joka vaihtelee bändeittäin. SML:n* suositus on 30% keikkataksasta.
    * Orkesteri voi perua myöskin pakottavista syistä keikan 30pv ennen keikkaa. (Jammarit ei ole koskaan joutunut perumaan jo sovittua keikkaa ja siitä pidämme jatkossakin kiinni).
    * Orkesterilla on oikeus vaihtaa tarvittaessa miehistöä esim. sairastapauksen vuoksi.

3. Sovi orkesterin kanssa tarkat ajat

    * Sovi tarkka päivä milloin juhlat on
    * Sovi tarkkaan kellonaika milloin aloitetaan ja milloin lopeteteaan.
    * Orkesteri on kumminkin töissä ja työaika yritetään pitää normaalin työpäivän mittaisena. n. 8h. toki se välillä tahtoo lipsua, eikä se niin tarkkaa aina ole.
    * Yleinen käytäntö on noin 4 settiä (4x45min)
    * Orkesterin pystyttäminen autosta "stagelle" kestää noin puolesta tunnista reiluun tuntiin riippuen roudausmatkasta.
    * Orkesteri purkaa kamansa huomattavasti nopeammin.
    * Jos "roudaus" pitää tehdä aikaisemmin pitää siitä sopia erikseen ja se yleensä maksaa, koska se tarkoittaa yleensä erillistä keikkaa juhlapaikalle.
    * Pyri sopimaan ajat siten, että kenenkään ei tarvitse odotella, ei yleisön eikä orkesterin.

4. Keikalla

    * Orkesteri saapuu yleensä paikalle, kun juhlat on jo alkaneet, mahdollisimman hiljaa ja kohua herättämättä . (vrt roudaus)
    * Paikalla olisi hyvä olla ns. seremoniamestari tms, jonka kanssa sovitaan soittoajankohdat yms. Pyri antamaan hänen nimensä jo hyvissä ajoin etukäteen ja pyydä häntä ottamaan orkesteri vastaan, kun se saapuu paikalle (muistathan että häätilaisuuksissa yhteyshenkilö ei voi olla morsian tai sulho).
    * Mikään muu kuin hyvä tapa ei vaadi tarjoamaan orkesterille ruokaa, mutta se on kumminkin erittäin suotavaa sekä kohteliasta. Sovi keittiöhenkilökunnan kanssa orkesterin ruokailusta. Bändin porukka osaa yleensä itse mennä oikeaan paikkaan kysymään ruokaa. Orkesteri syö jossain sivussa esim. keittiössä tai "siivouskomerossa". Mikäli ruokailua ei ole, muista mainita se tilattaessa. Nälissään on ikävä soittaa.
    * Yleensä ns "sound check" tehdään soittamalla muutama hillitty kappale orkesterin samalla säätäessä ja tarkistaessa laitteet kohdilleen.
    * Mikäli musiikki tulee liian kovaa tai liian hiljaa TÄYTYY orkesterille sanoa siitä . Lavalle sitä ei aina kuule.
    * Settien pituudet saattavat vaihdella muun ohjelman mukaan. Sanokaa aina milloin soitetaan ja milloin on muuta ohjelmaa - olemme sitä varten paikalla.
    * Jos paikka on erittäin kuuma, voi olla että orkesteri ei pysty soittamaan täysiä 45min settejä pelkän kuumuuden vuoksi.
    * Kun tilautut setit alkaa olemaan plakkarissa, tulee orkesterista joku sanomaan siitä. Tarvittaessa voidaan sopia lisähinnasta lisäsettejä .

Näillä ohjeilla päästäänkin jo pitkälle ja meiltä saa kysyä aina jos on jokin epäselvää.

*SML = Suomen Muusikkojen Liitto